खिलाड़ियों के संघ से कम होंगे विवाद : मिसबाह  
पाकिस्तान के कप्तान मिसबाह उल हक ने खिलाड़ियों के संघ के गठन की मांग की है। उनका मानना है कि इससे पाकिस्तानी क्रिकेट में विवाद कम होंगे।
पाकिस्तान के टेस्ट और वनडे कप्तान मिसबाह उल हक ने खिलाड़ियों के संघ के गठन की मांग की है। उनका मानना है कि इससे पाकिस्तानी क्रिकेट में विवाद कम होंगे।  मिसबाह ने कहा, खिलाड़ियों के संघ से पाकिस्तान क्रिकेट का बहुत फायदा हो सकता है। इससे खिलाड़ियों, प्रबंधन और बोर्ड के बीच बातचीत बढ़ेगी। इससे खिलाड़ियों को विवादित मसलों पर मार्गदर्शन मिल सकेगा। इससे विवादों से बचा जा सकेगा।  उन्होंने अपने साथी खिलाड़ियों को पाकिस्तान क्रिकेट बोर्ड के केंद्रीय अनुबंध पर दस्तखत करने से पहले उसके सभी नियम और शर्तों को भली-भांति समझने को कहा। पाकिस्तानी टीम से जुड़े ताजा विवादों के बारे में उन्होंने कहा कि खिलाड़ियों, टीम प्रबंधन और पीसीबी के बीच बेहतर संवाद की जरूरत है।